Հաստատված է

Հավելված 15

ՀՀ Արագածոտնի մարզպետի աշխատակազմի

գլխավոր քարտուղարի

2023թ. հունիսի 6 -ի N 163 -Ա հրամանի

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶՊԵՏԻ ԱՇԽԱՏԱԿԱԶՄԻ ԱՌՈՂՋԱՊԱՀՈՒԹՅԱՆ ԵՎ ՍՈՑԻԱԼԱԿԱՆ ՈԼՈՐՏԻ ՀԱՐՑԵՐԻ ՎԱՐՉՈՒԹՅԱՆ ՊԵՏ**

|  |
| --- |
| **1․ Ընդհանուր դրույթներ** |
| * 1. Պաշտոնի անվանումը, ծածկագիրը   Հայաստանի Հանրապետության Արագածոտնի մարզպետի աշխատակազմի /այսուհետ` Մարզպետի աշխատակազմ/ առողջապահության և սոցիալական ոլորտի հարցերի վարչության /այսուհետ` Վարչություն/ պետ /ծածկագիրը՝ 92-30.2-Ղ4-1/  **1.2. Հաշվետու է**  Վարչության պետն անմիջական ենթակա և հաշվետու է Մարզպետին։  **1.3.Ենթակա և հաշվետու պաշտոններ**  Վարչության պետին անմիջական ենթակա և հաշվետու են Վարչության աշխատողները:  **1.4. Փոխարինող պաշտոնի կամ պաշտոնների անվանումները**  Վարչության պետի բացակայության դեպքում նրան փոխարինում է Վարչության գլխավոր մասնագետներից մեկը:  **1.5. Աշխատավայրը** Հայաստան, Արագածոտնի մարզ, ք. Աշտարակ, Վ. Պետրոսյան 4 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**  1) ապահովում է վերահսկողություն պետական առողջապահական ծրագրերի, մարզային ենթակայության պետական առողջապահական հաստատությունների աշխատանքների կատարման նկատմամբ, օրենսդրությամբ սահմանված կարգով ապահովում է բնակչության անվճար բուժօգնության իրականացումը,  2) ապահովում է մասնակցություն Մարզի տարածքում հակահամաճարակային և կարանտինային միջոցառումների իրականացմանը՝ վարակիչ և առավել տարածված ոչ վարակիչ հիվանդությունների ու թունավորումների կանխարգելման նպատակով,  3) ապահովում է աջակցության ցուցաբերում պետական հիգիենիկ և հակահամաճարակային ծառայության մարմիններին` բնակավայրերի ջրամատակարարման աղբյուրների, բնակելի շենքերի, դպրոցների և այլ օբյեկտների սանիտարական վիճակի նկատմամբ վերահսկողություն իրականացնելիս,  4) ապահովում է աջակցության ցուցաբերում պետության կողմից երաշխավորված անվճար բժշկական օգնության և սպասարկման ամենամյա առողջապահական պետական նպատակային ծրագրերին համապատասխան զորակոչային և նախազորակոչային տարիքի անձանց բժշկական զննման, լաբորատոր ախտորոշիչ և հիվանդանոցային հետազոտության ու բուժման կազմակերպման աշխատանքներում,  5) ապահովում է Մարզպետի աշխատակազմի ենթակայության առողջապահական ընկերությունների հաստիքացուցակների, ամենամյա ծախսերի նախահաշվի և դրա կատարողականի, վճարովի ծառայությունների ցանկի սակագների ուսումնասիրման և Մարզպետի հաստատմանը ներկայացնելու աշխատանքները և վերահսկում կատարումը,  6) ապահովում է Մարզպետի աշխատակազմի ենթակայությամբ գործող պետության սեփականություն հանդիսացող բաժնեմաս ունեցող առևտրային կազմակերպությունների տարեկան գործունեության արդյունքներով ՀՀ պետական բյուջե վճարման ենթակա շահութաբաժինների հաշվարկման և վճարման գործընթացն ապահովող հաշվետվական փաթեթների ամփոփումը, ընթացիկ աշխատանքների ֆինանսական խորհրդատվություն, տարեկան հաշվետվություների ամփոփումը,  7) ապահովում է մասնակցություն մարզի առողջապահության համակարգի զարգացման ռազմավարության մշակման աշխատանքներին,  8) ապահովում է կազմակերպչական աշխատանքներ մարզային ենթակայության առողջապահական հաստատությունների շենքերի կառուցման, պահպանման ու շահագործման գործընթացում և կազմակերպում պետական գույքի հաշվառման համակարգի բազայի աշխատանքների իրականացումը,  9) ապահովում է էլեկտրոնային առողջապահության համակարգի գործարկման և մուտքագրման աշխատանքների շարունակական վերահսկողությունը,  10) ապահովում է աջակցության ցուցաբերում բժշկական հաստատություններում դեղերի և բժշկական նշանակության ապրանքների ձեռքբերման, բաշխման, պահպանման և հաշվառման աշխատանքներում,  11) ապահովում է մշտադիտարկում բուժհաստատությունների գործունեության ծավալների համապատասխանելիությունը առողջապահության նախարարության տրված չափորոշիչներին, բժիշկների և միջին բուժանձնակազմի վերապատրաստման, վերամասնագիտացման և հավաստագրման գործընթացի իրականացման աշխատանքներում,  12) ապահովում է վերահսկողություն բուժհաստատությունների կողմից բնակչության սոցիալապես անապահով և առանձին /հատուկ/ խմբերին տրամադրվող անվճար կամ արտոնյալ պայմաններով հատկացված դեղորայքի վրա,  13) ապահովում է վերահսկողություն մարզի բժշկական կազմակերպություններում ձևավորված ուղեգրող հանձնաժողովների գործունեության, բնակչության սոցիալապես անապահով և առանձին (հատուկ) խմբերի ցանկում չընդգրկված անձանց անվճար կամ արտոնյալ պայմաններով բժշկական օգնության և սպասարկման ուղեգրերի տրամադրման տարեկան հաստատված քվոտաների քանակի շրջանակներում,  14 ապահովում է պետության կողմից երաշխավորված անվճար բժշկական օգնության և սպասարկման շրջանակներում առողջության առաջնային պահպանման բուժօգնության, դիսպանսերային բուժօգնության կազմակերպման, տուբերկուլյոզի դեմ պայքարի ազգային ծրագրի և ՄԻԱՎ/ՁԻԱՀ-ի կանխարգելման աշխատանքները,  15) ապահովում է բժշկական կազմակերպությունների համագործակցությունը առողջապահական ծրագրերի, դեղագործական կազմակերպությունների հետ և աջակցում առողջապահական ոլորտի հասարակական կազմակերպությունների հետ համագործունեությանը,  16) ապահովում է մարզի սոցիալական հիմնահարցերի ուսումնասիրություններ, վերլուծություններ և ներկայացնում համապատասխան առաջարկություններ,  17) ապահովում է աջակցություն մարզի հաշմանդամների պրոթեզաօրթոպեդիկ և վերականգնողական պարագաներով ապահովման աշխատանքներում,  18) սահմանված կարգով ապահովում է հաշմանդամություն ունեցող անձանց հարցերով զբաղվող մարզային հանձնաժողովի նիստերի նյութերի, արձանագրությունների կազմմումը, ներկայացնում է առաջարկություններ հաշմանդանություն ունեցող անձանց իրավունքների և շահերի պաշտպանության ընթացքում ծագած խնդիրների լուծման վերաբերյալ,  19) ապահովում է վերահսկողություն սոցիալական աջակցության կարիք ունեցող բնակչության հաշվառման գործընթացում, համակարգում մարդասիրական օգնության բաշխումը,  20) ապահովում է զոհված կամ հաշմանդամ դարձած զինծառայողների ընտանիքներին անհատույց պետական ֆինանսական աջակցություն ստանալու համար անհրաժեշտ փաստաթղթերի հավաքագրման աշխատանքները և ներկայացնում պաշտպանության նախարարություն,  21) ապահովում է աջակցության ցուցաբերում պարտադիր կենսաթոշակային սոցիալական ապահովագրության ենթակա և կենսաթոշակի իրավունք ունեցող անձանց իրավունքի իրականացման գործընթացին,  22) ապահովում է վերահսկողություն սոցիալական աջակցության կարիք ունեցող փախստական բնակչության հաշվառման, սոցիալական ծրագրերի շրջանակներում փախստականներին մարդասիրական օգնությունների բաշխման աշխատանքներում,  23) ապահովում է բնակարանի կարիք ունեցող փախստականների հաշվառումը և անհրաժեշտության դեպքում նրանց փաստաթղթերը միգրացիայի և քաղաքացիության ծառայությանը ներկայացնելու աշխատանքները,  24) ապահովում է աջակցության ցուցաբերում զինված ուժերի զորահավաքային պատրաստության և զորակոչի իրականացման, զինծառայողների, պահեստ արձակված անձանց, նրանց ընտանիքների անդամների սոցիալական, իրավական պաշտպանվածության ուղղությամբ ՀՀ օրենսդրության պահանջների իրականացման նպատակով,  25) ապահովում է ընտանիքների, կանանց և երեխաների պաշտպանությանն ուղղված ծրագրերի մշակման աշխատանքներ, ուսումնասիրում է մարզում կանանց և տղամարդկանց հավասար իրավունքների և հավասար հնարավորությունների հիմնահարցերը, մշակում դրանց լուծմանն ուղղված ծրագրեր,  26) ապահովում է տարեկան հաշվետվության ներկայացումը կանանց և տղամարդկանց հավասար իրավունքների և հավասար հնարավորությունների քաղաքականության համակարգման լիազոր մարմնին` կանանց և տղամարդկանց հավասար իրավունքների և հավասար հնարավորությունների հիմնահարցերի լուծմանն ուղղված աշխատանքների մասին և տալիս առաջարկություններ` հաջորդ տարվա իրականացվելիք միջոցառումների մասին,  27) ապահովում է ուսումնասիրման գործընթաց մարզում կանանց և երեխաների առուվաճառքի (թրաֆիքինգ) հիմնահարցերը, մշակում զոհերի սոցիալական վերականգնմանն ուղղված ծրագրեր, ոստիկանության համապատասխան ծառայությունների հետ համատեղ աշխատանքներ է իրականացնում իրենց երեխաների վրա բացասական ներգործություն ունեցող, հակասոցիալական վարքագիծ դրսևորող ծնողների (կամ նրանց օրինական ներկայացուցիչների) հետ,  28) ապահովում է կյանքի դժվարին իրավիճակում հայտնված երեխաների «Մանուկ» տեղեկատվական ենթահամակարգի վարման աշխատանքները,  29) ապահովում է գործընթաց երեխայի կյանքը կամ առողջությունը վտանգող անմիջական սպառնալիքի դեպքերում, խնամակալության և հոգաբարձության մարմնին ցուցաբերում է անհրաժեշտ աջակցություն` երեխային ծնողներից (նրանցից մեկից) կամ այն անձանցից, որոնց խնամքին է հանձնված երեխան, վերցնելու և երեխայի ժամանակավոր տեղավորումն անհապաղ ապահովելու հարցում,  30) ապահովում է հանրակրթությունից դուրս մնացած, այդ թվում՝ կրթության առանձնահատուկ պայմանների կարիք ունեցող երեխաների կրթական իրավունքի պաշտպանությունը, բժշկահոգեբանամանկավարժական կենտրոնի գնահատման արդյունքների եզրակացության հիման վրա վկայագրում է երեխայի կրթության առանձնահատուկ պայմանների կարիքը՝ նրանց ներգրավելով հանրակրթական կամ հատուկ հանրակրթական ուսումնական հաստատություններում, աջակցում է երեխաների ծննդյան վկայականների ձեռքբերմանը` դրանց բացակայության դեպքերում,  31) ապահովում է առանց ծնողական խնամքի մնացած երեխայի կենսապայմանների և սոցիալ-հոգեբանական ուսումնասիրություն, նրանց մասին խնամակալության և հոգաբարձության մարմնի կողմից ներկայացված փաստաթղթերի վերաբերյալ կազմում եզրակացություն՝ երեխայի հետագա խնամքը տրամադրելու մասին,  32) ապահովում է գործընթացը բնակչության սոցիալական պաշտպանության ընդհանուր տիպի և հատուկ (մասնագիտացված) հաստատություններում երեխայի խնամքի տրամադրման ողջ ժամանակահատվածում, երեխային ընտանիքում տեղավորելու հնարավորության մասին համապատասխան տեղեկատվություն ստանալուց հետո, Հայաստանի Հանրապետության օրենսդրությամբ սահմանված կարգով և ժամկետում այդ մասին տեղեկացնում է բնակչության սոցիալական պաշտպանության հաստատության գտնվելու վայրի խնամակալության և հոգաբարձության մարմնին,  33) ապահովում է Հայաստանի Հանրապետության օրենսդրությամբ սահմանված կարգով և ժամկետում որդեգրել ցանկացող կամ խնամատար ծնող դառնալ ցանկացող անձին դրական կամ բացասական եզրակացության տրամադրման աշխատանքները,  34) ապահովում է գործընթաց բնակչության սոցիալական պաշտպանության հաստատությունում բնակվող (խնամվող) երեխային կենսաբանական ընտանիք վերադարձնելու մասին երեխայի ծնողների (ծնողի) կամ ընտանիքի չափահաս այլ անդամի գրավոր դիմումի դեպքում, կատարած ուսումնասիրության արդյունքում տալիս է համապատասխան եզրակացություն (դրական կամ բացասական)` դրա մեկական օրինակներն ուղարկելով նաև նախարարությանը և տվյալ ընտանիքի բնակության վայրի խնամակալության և հոգաբարձության մարմնին:  **Իրավունքները՝**   * Մարզի առողջապահական կազմակերպությունների պատասխանատուների մասնակցությամբ կազմակերպել աշխատանքային քննարկումներ, ներկայացնել առաջարկություններ ընթացիկ աշխատանքների վերաբերյալ, * բնակիչներից լրացուցիչ տեղեկատվություն և նյութեր պահանջել, համագործակցել համապատասխան մասնագետների հետ, ծանոթանալ զորակոչային և նախազորակոչային տարիքի անձանց խնդիրների հետ, * մարզի տարածքում հակահամաճարակային և կարանտինային միջոցառումների իրականացմանը նպաստելու համար մասնագետների հետ կազմակերպել հանդիպումներ, ստանալ տեղեկատվություն, * ստանալ Մարզպետի աշխատակազմի ենթակայության առողջապահական ընկերությունների տարեկան հաշվետվական փաթեթները, պահանջել լրացուցիչ հաշվետվություններ, կարիք առաջանալու դեպքում վերադարձնել ուղղումների, * էլեկտրոնային առողջապահության համակարգի գործարկման նպատակով ստանալ տեղեկատվություն, * նպաստել բժշկական հաստատություններում դեղերի և բժշկական նշանակության ապրանքների ձեռքբերմանը, սոցիալապես անապահով խմբերին տրամադրվող անվճար կամ արտոնյալ պայմաններով հատկացված դեղորայքի բաշխմանը, պահպանմանը, * բժիշկների և միջին բուժանձնակազմի վերապատրաստման, վերամասնագիտացման և հավաստագրման գործընթացի իրականացման նպատակով համագործակցել առողջապահության նախարարության, բուժհաստատությունների ներկայացուցիչների հետ, կատարել մշտադիտարկում տրված չափորոշիչներին համապատասխան, * սոցիալական աջակցության կարիք ունեցող բնակչության հաշվառում կատարելու նպատակով համագործակցել կազմակերպությունների հետ, հաշմանդամություն ունեցող անձանց հարցերով զբաղվող մարզային հանձնաժողովի նիստերին տրամադրել նյութեր, ներկայացել առաջարկություններ ծագած խնդիրների լուծման վերաբերյալ, * զոհված կամ հաշմանդամ դարձած զինծառայողների ընտանիքներին անհատույց պետական ֆինանսական աջակցություն տրամադրելու համար հավաքագրել փաստաթղթեր, կարիքի դեպքում պահանջել լիացուցիչ նյութեր, * մարդասիրական օգնությունների բաշխման աշխատանքներ իրականացնելու համար համագործակցել նախարարությունների, համայնքի ներկայացուցիչների հետ, բնակարանի կարիք ունեցող փախստականներին հաշվառելու նպատակով կատարել լրացուցիչ ճշտումներ, * ուսումնասիրել մարզում կանանց և տղամարդկանց հավասար իրավունքների և հավասար հնարավորությունների հիմնահարցերը, ներկայացնել առաջարկություններ, տալ կարծիք, * Մարզում կանանց և երեխաների առուվաճառքի (թրաֆիքինգ) զոհերի սոցիալական վերականգնմանն ուղղված ծրագրերի շրջանակներում կազմակերպել հանդիպումներ իրենց երեխաների վրա բացասական ներգործություն ունեցող ծնողների հետ, տալ կարծիք, * դիմել հանրակրթությունից դուրս մնացած երեխաների վերաբերյալ բժշկահոգեբանամանկավարժական կենտրոն գնահատման արդյունքների եզրակացություն ստանալու նպատակով, * որդեգրել ցանկացող կամ խնամատար ծնող դառնալ ցանկացող անձից պահանջել փաստաթղթեր, կատարել տնայց:   **Պարտականությունները՝**   * Մարզի առողջապահական կազմակերպությունների պատասխանատուների մասնակցությամբ աշխատանքային քննարկումներին հետևել օրենսդրության կարգի պահպանմանը, ընթացիկ աշխատանքների վերաբերյալ ստանալ հաշվետվություններ, * նպաստել զորակոչային և նախազորակոչային տարիքի անձանց բժշկական զննման, հիվանդանոցային հետազոտության ու բուժման գործընթացների իրականացմանը և ներկայացնել Մարզպետին՝ անվճար բուժօգնության տրամադրման համար, * մարզի տարածքում հակահամաճարակային և կարանտինային միջոցառումների իրականացմանը նպաստելու համար մասնագետների հետ պարբերաբար ստուգել բնակավայրերի ջրամատակարարման աղբյուրների, բնակելի շենքերի, դպրոցների և այլ օբյեկտների սանիտարական վիճակը, բնակչությանը իրազեկել ստեղծված իրավիճակի, պաշտպանական միջոցների մասին, * ուսումնասիրել Մարզպետի աշխատակազմի ենթակայության առողջապահական ընկերությունների տարեկան հաշվետվական փաթեթները, վերացնել թերությունները և ներկայացնել Մարզպետի հաստատմանը, * էլեկտրոնային առողջապահության համակարգի գործարկման նպատակով ստուգել ստացված տեղեկատվությունը, * օգնել կենսաթոշակի իրավունք ունեցող անձանց իրավունքի իրականացման հարցում, կատարել կարիքի գնահատում, * հետևել դեղորայքի բաշխմանը, տարեկան հաստատված քվոտաների քանակի շրջանակներում տրամադրել բժշկական օգնության և սպասարկման ուղեգրեր, կատարել հաշվառում, * բժիշկների և միջին բուժանձնակազմի վերապատրաստման, վերամասնագիտացման և հավաստագրման գործընթացի իրականացման նպատակով բուժհաստատությունների ներկայացուցիչներից ստացված տվյալներին համապատասխան կազմել ցանկ, * հաշմանդամներին կարիքի դեպքում տրամադրել պրոթեզաօրթոպեդիկ և վերականգնողական պարագաներ, մասնակցել հաշմանդամություն ունեցող անձանց հարցերով զբաղվող մարզային հանձնաժողովի նիստերին, կատարել տնայցեր, վերծանել խնդիրները, կատարել սոցիալական աջակցության կարիք ունեցող բնակչության հաշվառում, * զոհված կամ հաշմանդամ դարձած զինծառայողների ընտանիքներին անհատույց պետական ֆինանսական աջակցություն տրամադրելու համար կազմել փաթեթ, ներկայացնել էլեկտրոնային կրիչով և թղթային տարբերակով ՀՀ պաշտպանության նախարարություն, * բնակարանի կարիք ունեցող փախստականներին հաշվառելու նպատակով կատարել նյութերի հավաքագրում և վերլուծություն, փաթեթները ներկայացնել միգրացիայի և քաղաքացիության ծառայությանը, * մարզում կանանց և տղամարդկանց հավասար իրավունքների և հավասար հնարավորությունների հիմնահարցերի հետ կապված կատարել տնայցելություններ, կարիքի գնահատում, մշակել դրանց լուծմանն ուղղված ծրագրեր, * մշակել Մարզում կանանց և երեխաների առուվաճառքի (թրաֆիքինգ) զոհերի սոցիալական վերականգնմանն ուղղված ծրագրեր, համագործակցել ոստիկանության համապատասխան ծառայությունների, խնամակալության և հոգաբարձության մարմնի հետ, հանդիպումներ կազմակերպելիս հրավիրել մասնագետներ, կազել եզրակացություն, կատարել հաշվառում «Մանուկ» տեղեկատվական ենթահամակարգում, * վկայագրել երեխայի կրթության առանձնահատուկ պայմանների կարիքը, հետևել հանրակրթական կամ հատուկ հանրակրթական ուսումնական հաստատություններում նրանց ներգրավման գործընթացին, երեխայի ծննդյան վկայականի բացակայության դեպքերում օգնել ձեռքբերմանը, * Հայաստանի Հանրապետության օրենսդրությամբ սահմանված կարգով և ժամկետում որդեգրել ցանկացող կամ խնամատար ծնող դառնալ ցանկացող անձի վերաբերյալ լրացնել կենսապայմանների ուսումնասիրության ակտ, կատարել անհրաժեշտ ուսումնասիրություններ, տրամադրել դրական կամ բացասական եզրակացություն: |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը.**    Բարձրագույն կրթություն  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ  **3.3. Աշխատանքային ստաժը, աշխատանքի բնագավառում փորձը**  Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ առողջապահության կամ սոցիալական բնագավառում՝ չորս տարվա աշխատանքային ստաժ  **3.4. Անհրաժեշտ կոմպետենցիաներ** **Ընդհանրական կոմպետենցիաներ**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ** Բողոքների բավարարումԺամանակի կառավարումԵլույթների նախապատրաստում և կազմակերպումԺողովների և խորհրդակցությունների կազմակերպում և վարում  1. Փաստաթղթերի նախապատրաստում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորությունները**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցությունը**  Ունի գերատեսչական մակարդակում աշխատանքների կազմակերպման և քաղաքականության իրականացման ապահովման և իր լիազորությունների իրականացման արդյունքում այլ անձանց վրա ազդեցություն։  **4.4. Շփումները և ներկայացուցչությունը**  Շփվում և որպես ներկայացուցիչ հանդես է գալիս տվյալ մարմնի, այլ պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ իր իրավասությունների շրջանակներում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման գործառույթներից բխող խնդիրները և դրանց տալիս լուծումներ կամ մասնակցում է այդ խնդիրների լուծմանը։ |